b"\n_START_ARTICLE_\nVolitve poslancev iz Slovenije v Evropski parlament 2014\n_START_SECTION_\nZgodovina\n_START_PARAGRAPH_\n12. februarja 2014 je predsednik Slovenije, Borut Pahor, razpisal volitve za Evropski parlament. Zbiranje kandidatur se je kon\xc4\x8dalo 25. aprila.\n_START_SECTION_\nZakonodaja\n_START_PARAGRAPH_\nVolitve potekajo po proporcionalnem sistemu , pri \xc4\x8demer volivec glasuje za listo kandidatov, hkrati pa lahko odda tudi preferen\xc4\x8dni glas za posameznega kandidata. Za porazdelitev sede\xc5\xbeev pa se uporabi d'Hondtov sistem. Slovenija ima v skladu s lizbonsko pogodbo in odlo\xc4\x8ditvijo Evropskega sveta v Evropskem parlamentu osem poslanskih sede\xc5\xbeev._NEWLINE_Do roka je kandidature vlo\xc5\xbeilo 17 list. Dr\xc5\xbeavna volilna komisija je potrdila 16 kandidatnih list, ki so bile vlo\xc5\xbeene v skladu z zakonom. DVK je kandidaturo stranke Naprej Slovenija (NPS) zavrnila, saj so njeni predstavniki namesto zahtevanih 1000 prilo\xc5\xbeili le \xc5\xa1tiri podpise volivcev."